|  |
| --- |
| Қазақстан Республикасы Премьер-Министрінің орынбасары - Қаржы министрінің  2022 жылғы 14 сәуірдегі  № 409 бұйрығына 2-қосымша |

Қазақстан Республикасы

Премьер-Министрінің

бірінші орынбасары –

Қазақстан Республикасы

Қаржы министрінің

2020 жылғы 20 қаңтардағы

№ 39 бұйрығына 27-1-қосымша

**«Тауарларды әкелу және жанама салықтарды төлеу туралы өтініш  
(328.00-нысан)» салық есептілігін толтыру және табыс ету қағидалары**

**1-тарау. Жалпы ережелер**

1. «Тауарларды әкелу және жанама салықтарды төлеу туралы өтініш  
(328-нысан)» (бұйрыққа 26-қосымша) салық есептілігін толтыру және табыс ету қағидалары тауарларды әкелу және жанама салықтарды төлеу туралы өтінішті (бұдан әрі – Өтініш) толтыру және табыс ету тәртібін айқындайды.

2. Өтініш тауарлардың әкелу туралы және салық міндеттемесінің есептелуі туралы ақпаратты егжей-тегжейлі көрсетуге арналған үш бөлімнен және оған қосымшадан тұрады.

Өтініштің бірінші және үшінші бөлімдерін және оған қосымшаны салық төлеуші, екінші бөлімді – мемлекеттік кірістер органына толтырады.

3. Өтінішті толтыру кезінде түзетуге, өшіруге және тазалауға жол берілмейді.

4. Өтініште көрсетілуге тиіс мәліметтер (ақпараттар) болмаған кезде тиісті торкөздер толтырылмайды.

5. Өтінішке қосымшалар оларда көрсетілуге тиіс деректер болмаған жағдайда жасалмайды.

6. Өтінішті жасау кезінде:

1) қағаз тасығышта – қара немесе көк сиялы қаламмен немесе қаламұшпен, баспа әріптермен немесе баспа құрылғысымен толтырылады;

2) электронды нысанда – «Салық және бюджетке төленетін басқа да міндетті төлемдер туралы» Қазақстан Республикасы Кодексінің  
(Салық кодексі) (бұдан әрі – Салық кодексі) [208-бабына](http://10.61.42.188/kaz/docs/K1700000120#z208) сәйкес толтырылады.

Өтініштің және қосымшаның беттері салық төлеушімен нөмірленеді.

7. Салық төлеуші (салық агенті) Өтінішті Салық кодексінің 204-бабы  
[2-тармағына](http://10.61.42.188/kaz/docs/K1700000120#z3900) сәйкес қағаз және (немесе) электрондық жеткізгіштерде қазақ және (немесе) орыс тілдерінде жасайды, қол қояды, (электрондық цифрлық қолтаңбамен) куәландырады.

Электронды түрдегі Өтініш салық есептілігін қабылдау және өңдеу жүйесі арқылы не ақпаратты компьютерлік өңдеуге жол берілетін электронды тасығышта табыс етіледі.

Бұл ретте салық есептілігін қабылдау және өңдеу жүйесі арқылы табыс етілген электронды түрдегі Өтініш Салық кодексінің 204-бабы 2-тармағына сәйкес салық төлеушінің электрондық цифрлық қолтаңбасымен куәландырылады.

Электронды түрдегі Өтініште көрсетілген мәліметтер қағаз тасығыштағы Өтініште қамтылған мәліметтерге сәйкес келуі тиіс.

8. Өтінішті салық төлеуші не оның өкілі орналасқан (тұрғылықты) жері бойынша мемлекеттік кірістер органына қағаз тасығышта (төрт данада) және электронды түрде немесе электронды түрде табыс етеді.

9. Электронды түрде табыс етілген Өтінішке салық есептілігін қабылдау және өңдеу жүйесінің орталық торабымен тіркеу нөмірі беріледі.

10. Қағаз тасығышта (төрт данада) және электрондық түрдегі Өтінішті:

Еуразиялық экономикалық одағына мүше мемлекеттер  
(бұдан әрі – мүше мемлекеттер) аумағынан Қазақстан Республикасының аумағына «Еуразиялық экономикалық одақ шеңберінде тауарлар импортын қосылған құн салығынан босату қағидаларын бекіту туралы» Қазақстан Республикасы Қаржы министрінің 2018 жылғы 16 ақпандағы № 204 бекітілген бұйрыққа (Нормативтік құқықтық актілерді мемлекеттік тіркеу тізілімінде  
№ 16691 болып тіркелген) сәйкес тәртіппен және (немесе) Салық кодексінің  
[428-бабына](http://10.61.42.188/kaz/docs/K1700000120#z428) сәйкес төлеудің өзге тәсілімен қосылған құн салығын  
(бұдан әрі – ҚҚС) төлеуден босатылған тауарларды импорттайтын тұлғалар;

Салық кодексінің 458-бабы 3-тармағының [3) тармақшасында](http://10.61.42.188/kaz/docs/K1700000120#z8473) көзделген жағдайда салық төлеуші;

Салық кодекстің 444-бабының [8-тармағында](http://10.61.42.188/kaz/docs/K1700000120" \l "z8254) көзделген жағдайда салық төлеуші ұсынады.

11. Қағаз тасығышта табыс етілген Өтінішті мемлекеттік кірістер органы электронды түрде табыс етілген Өтінішке салық есептілігін қабылдау және өңдеу жүйесінің орталық торабымен берілген тіркеу нөмірімен Тауарларды әкелу және жанама салықтарды төлеу туралы өтініштерді тіркеу журналына тіркейді.

Бұл тіркеу нөмірін мемлекеттік кірістер органы қағаз тасығышта табыс етілген Өтініш даналарының екінші бөліміне қояды.

Қағаз тасығышта (төрт данада) және электрондық түрдегі Өтінішті табыс еткен кезде қағаз тасығыштағы Өтінішті мемлекеттік кірістер органы қабылдаған күн, тек электрондық түрдегі Өтінішті табыс еткен кезде  
ғана – салық есептілігін қабылдау және өңдеу жүйесінің орталық торабымен қабылдау күні Өтініш табыс етілген күн болып табылады.

12. Бұл нысан 2021 жылғы 1 қаңтардан бастап туындаған құқықтық қатынастарға таратылады.

**2-тарау. Өтінішті толтыру бойынша түсіндірме**

13. Өтініштің әрбір бетінің жоғарғы оң жақ бұрышына салық төлеуші Өтініштің нөмірін, оның толтырылған күнін, айын және жылын қояды.

14. Өтініштің «Сатушы/Сатып алушы» деген жолдарында:

салық төлеушінің сәйкестіндіру коды (нөмірі);

заңды тұлғаның атауы немесе дара кәсіпкердің, дара кәсіпкер болып табылмайтын жеке тұлғаның тегі, аты, әкесінің аты (ол болған кезде) көрсетіледі.

Лизинг шарты жасалған кезде тиісті торкөзде «Х» белгісі қойылады.

Алыс-беріс шикізатын қайта өңдеу шарты жасалған кезде тиісті торкөзде «Х» белгісі қойылады.

Тауарды дара кәсіпкер болып табылмайтын жеке тұлғадан сатып алу туралы шарт жасалған кезде тиісті торкөзде «Х» белгісі қойылады.

01-жолда (Сатушы) 02 жолында көрсетілген Сатып алушымен немесе комиссионермен, сенім білдірілген адаммен шарт (келісімшарт) жасасқан тұлға көрсетіледі.

02-жолда (Сатып алушы) тауарларды импорттаған және орналасқан (тұрғылықты) жері бойынша мемлекеттік кірістер органына Өтініш табыс ететін Қазақстан Республикасының салық төлеушісі көрсетіледі.

03-жолда Сатушы елінің коды, орналасқан (тұрғылықты) жерінің мекенжайы көрсетіледі.

04-жолда Сатып алушы елінің коды, орналасқан (тұрғылықты) жерінің мекенжайы көрсетіледі.

1-бөлімді тауарларды Сатып алушы, сондай-ақ Салық кодексінің  
[455-бабының](http://10.61.42.188/kaz/docs/K1700000120" \l "z455) нормаларында белгіленген комиссионер, сенім білдірілген адам толтырады.

05-жолда Сатушы мен Сатып алушы (комиссионер, сенім білдірілген адам) арасында жасалған шарттың (келісімшарттың) нөмірі мен күні, оның негізінде Қазақстан Республикасының аумағына мүше мемлекеттің аумағынан тауарлар импортталған шартқа (келісімшартқа) ерекшеліктердің нөмірі мен күні көрсетіледі.

Сатушы мен Сатып алушы (комиссионер, сенім білдірілген адам) арасында жасалған шарт (келісімшарт) болмаған кезде бөлшек саудада сатып алу-сату Қазақстан Республикасының аумағына импортталған тауарларды алғанын (не сатып алғанын) растайтын құжаттың (оның ішінде бақылау-касса машиналарының чектері, тауарлық чектер, сатып алу актілері) нөмірі мен күні көрсетіледі.

Өтініштің 06 және 07-жолдарын Қазақстан Республикасының салық төлеушісі толтырмайды. Бұл ретте егер мүше мемлекеттердің заңнамасында комиссионердің, сенім білдірілген адамның, агенттің жанама салықтарды төлеуі көзделмеген болса, аталған мемлекеттердің салық төлеушілері (төлеушілері) бұл жолдарды толтырылады.

Қазақстан Республикасының салық төлеушісі Қазақстан Республикасының аумағына екінші мүше мемлекеттің аумағында сатып алынған және үшінші бір мүше мемлекеттің аумағында қайта өңделген  
алыс-беріс шикізатын қайта өңдеу өнімі болып табылатын тауарларды әкелген кезінде 2 (екі) Өтініш толтырады, бұл ретте:

тауарларды (алыс-беріс шикізатын) Сатып алушыға жолданатын Өтініштің бағандарын толтыру кезінде кестенің 2 және 6-бағандарында тиісінше алыс-беріс шикізатының атауы және құны көрсетіледі;

алыс-беріс шикізатын қайта өңдеу бойынша жұмыстарды Сатып алушыға жолданатын Өтініштің бағандарын толтыру кезінде кестенің 2 және  
6-бағандарында тиісінше қайта өңдеу өнімі болып табылатын тауардың атауы және алыс-беріс шикізатын қайта өңдеу бойынша жұмыстардың құны көрсетіледі.

Тауарлар импорты кезінде жанама салықтар сомаларын айқындау үшін салық төлеуші мыналар:

2-бағанда – шот-фактуралар немесе көліктік (тауарға ілеспе) құжаттардың негізінде тауардың атауы;

3-бағанда – Еуразиялық экономикалық одақтың Сыртқы экономикалық қызметінің Бірыңғай тауар номенклатурасы бойынша 10 белгілі тауарлар коды;

4-бағанда – шот-фактурада немесе көліктік (тауарға ілеспе) құжатта не импортталған тауардың сатып алынуын растайтын өзге құжатта көрсетілген тауар мөлшерінің өлшем бірлігі;

5-бағанда – 4-бағанда көрсетілген өлшем бірліктердегі тауардың мөлшері;

6-бағанда – шот-фактурадан немесе көліктік (тауарға ілеспе) құжаттардан не импортталған тауардың сатып алынуын растайтын өзге құжаттан алынған мәліметтердің негізінде тауардың (жұмыстың) құны;

7-бағанда – валюта коды;

8-бағанда – импортталған тауарларды есепке қабылдау күннің алдындағы күніне шот-фактурада немесе көліктік (тауарға ілеспе) құжатта көрсетілген валютаға Қазақстан Республикасының Ұлттық банкі белгілеген теңге бағамы;

9-бағанда – көліктік (тауарға ілеспе) құжаттардың сериясы, нөмірі;

10-бағанда – көліктік (тауарға ілеспе) құжаттардың күні;

11-бағанда – шот-фактура нөмірі;

12-бағанда – шот-фактура күні;

13-бағанда – салық төлеушінің тауарды есепке қабылдаған күні;

14-бағанда – импортталған тауардың заттай мәніндегі көлемінің негізінде акцизделетін тауарлар бойынша салық базасы, егер акциздердің негізгі (ерекше) мөлшерлемелері 4-бағанда көрсетілген өлшем бірліктері үшін белгіленген 5-баған көрсеткіштеріне тең. Негізгі (ерекше) мөлшерлемелері болмаған кезде акцизделетін тауарлар бойынша салық базасы, 5-баған көрсеткіштерін қайта есептеуді ескере отырып, осындай қайта есептеу үшін Салық кодексінің 463-бабында белгіленген тиісті шамадағы өлшем бірліктерінде көрсетіледі;

15-бағанда – Қазақстан Республикасының ұлттық валютасындағы ҚҚС бойынша салық базасы. Салық базасы Салық кодексінің [444-бабының](http://10.61.42.188/kaz/docs/K1700000120#z444) талаптары ескеріле отырып есептеледі. ҚҚС бойынша салық базасының мөлшеріне 19-бағанда көрсетілген акцизделетін тауарлар бойынша акциздер сомасы енгізіледі;

16 және 18-бағандарда – Салық кодексінде белгіленген акциздер мен ҚҚС бойынша салық мөлшерлемелері. Егер Қазақстан Республикасының салық заңнамасында Қазақстан Республикасының аумағына әкелінген тауарлар бойынша ҚҚС және (немесе) акциздерді төлеуден босату көзделген кезде бағандарда «жеңілдік» деген сөз қойылады. Акцизделетін тауарлар бойынша 16-бағанда ұлттық валютада акциз мөлшерлемесі көрсетіледі;

17-бағанда – сызықша қойылады;

19-бағанда – тауарларды Сатып алушы 16-бағанда көрсетілген қолданылатын салық мөлшерлемелерінің негізінде есептеген акциз сомасы.

Егер Салық кодексінің 464-бабымен Қазақстан Республикасының аумағына әкелінген тауарлар бойынша акциздерді төлеуден босату көзделген кезде 16-бағанда «жеңілдік» деген сөз қойылады, 19-бағанда «0» (нөл) қойылады;

20-бағанда – 15-бағанда көрсетілген, салық базасына 18-бағанда көрсетілген, қолданылатын салық мөлшерлемесінің негізінде есептелген ҚҚС сомасы көрсетілетін кестені толтырады.

Егер Салық кодексінің 451-бабымен Қазақстан Республикасының аумағына әкелген тауарларды ҚҚС төлеуден босату көзделген кезде және  
18-бағанда «жеңілдік» деген сөз қойылса, 20-бағанда «0» (нөл) қойылды.

Егер бір мүше мемлекеттің аумағынан екінші мүше мемлекеттің аумағына тауарлардың өткізілуін растайтын көліктік (тауарға ілеспе) құжатта жиынтық жол болатын болса, біріне-бірі ұқсас әкелінетін тауарлардың ортақ атауын көрсетумен, көліктік (тауарға ілеспе) құжаттың жиынтық жолының мәліметтерін Өтініштің бір жолына көшіруге жол беріледі.

Егер көліктік (тауарға ілеспе) құжатта акцизделетін тауарлар көрсетілген не түрлі мөлшерлемелер немесе әртүрлі өлшем бірліктер бойынша жанама салықтар салынатын тауарларға жататын көрсеткіштер келтірілген болса, онда Өтінішке көліктік (тауарға ілеспе) құжаттан тауарлардың барлық атаулары (әрбір позициясы) көшіріледі.

Егер көліктік (тауарға ілеспе) құжатта бір бірлеріне ұқсас бірнеше тауарлар көрсетілсе, жиынтық жолы болмаса, онда тауарға ілеспе (көліктік) құжаттың әрбір жолында көрсетілген көрсеткіштер Өтінішке көшіріледі. Бұл ретте Өтініштің 9 және 10-бағандарда бір және сол көліктік (тауарға ілеспе) құжаттың мәліметтері көрсетіледі.

Егер шот-фактурада бірнеше көліктік (тауарға ілеспе) құжаттарда көрсетілген тауарлар санамаланған болса, онда Өтінішке жоғарыда жазылған талаптарды ескере отырып, әрбір көліктік (тауарға ілеспе) құжаттан позициясы көшіріледі. Бұл ретте Өтініштің 11 және 12-бағандарында мұндай шот-фактура деректері қайталанады.

Егер шот-фактуралар жазып беру (көшірме жазбасын беру) мүше мемлекеттің заңнамасында көзделмесе не тауарларды сатып алу мүше болып табылмайтын мемлекеттің салық төлеушісінде жүзеге асырылса, Өтініштің  
1-бөлімнің 4, 6, 7, 8, 9, 10, 11 және 12-бағандарында импортталған тауардың құнын растайтын сатып алушы шығарған (жазып берген) өзге құжаттың мәліметтері көрсетіледі.

Егер шарттың (келісімшарттың) қатысушылары салық төлеуші тауарларды есепке алынған ай өткеннен кейін импортталған тауарлар бағасын ұлғайтса, онда Өтініштің 1-бөлімі кестесінде мынадай: «Салық органында  
20\_\_ жылы «\_\_» \_\_\_\_\_ бағаның ұлғаюына байланысты тіркелген 20\_\_ жылы «\_\_» \_\_\_\_\_ №\_\_\_\_ өтініште көрсетілген көрсеткіштердің мәнін түзету» (шарттың (келісімшарттың) қатысушылары бағаны ұлғайтқан ай, жыл көрсетіледі) деген жазу жасалады. Күні мен нөмірі Өтініштің  
2-бөлімінен көрсетіледі. Бұл ретте Өтініштің 1-бөлімі кестесінің 1-бағанда көрсеткіштің мәні түзетілетін, онда Өтініште көрсетілген тауар позицияның реттік нөмірі көрсетіледі. Өтініштің 1-бөлімі кестесінің 2, 3, 4, 5, 7, 8, 9, 10, 11, 12, 13, 16, 17 және 18-бағандарына түзетілетін Өтініштен көрсеткіштер мәні көшіріледі. Өтініштің 1-бөлімі кестесінің 6, 14, 15, 19 және 20-бағандарында өзгертілген және алдындағы көрсеткіштердің мәні арасындағы айырмашылық көрсетіледі.

Егер әкелінген тауарларды салық төлеуші есепке алынған ай аяқталғаннан кейін, олар сапасыз және толық жинақталмау себебінен ішінара қайтарылса, онда нақтыланған Өтініштің кестесінде мынадай: «Ішінара қайтаруға байланысты бұрын табыс етілген және салық органында  
20\_\_ жылғы \_\_\_\_\_\_ № \_\_\_\_\_ тіркелген Өтініш ауыстырылсын» деген жазу жасалады. Күні мен нөмірі Өтініштің 2-бөлімінен көрсетіледі. Өтініштің  
1-бөлігінің кестесінде ішінара қайтару туралы ақпаратты көрсетусіз көрсеткіштер мәні көрсетіледі. Бұл ретте Өтініштің 1-бөлімі кестесінің  
1-бағанында тауар позициясының тиісті Өтініште көрсетілген реттік нөмірі көрсетіледі.

Егер салық төлеуші ұсынған Өтініш бұрын ұсынылған Өтініште осы тармақтың отыз сегізінші және отыз тоғызыншы абзацында көрсетілмеген себептері ескертілсе, онда осындай Өтініштің кестесінде мынадай: «Бұрын табыс етілген және салық органында 20\_\_ жылғы \_\_\_\_\_\_ № \_\_\_\_\_ тіркелген Өтініш ауыстырылсын» деген жазу жасалады. Күні мен нөмері Өтініштің  
2-бөлімінен көрсетіледі.

Егер импортталған тауар дара кәсіпкер болып табылмайтын жеке тұлғадан сатып алынса, онда сатушының салық төлеушінің сәйкестіндіру коды (нөмірі) реквизиті ол болған кезде көрсетіледі.

15. Өтініштің 3-бөлімінде, оның ішінде мынадай жағдайларда толтырылады:

1) егер Өтініштің 1-бөлімінде көрсетілген Сатушы тауарларды өткізу бойынша айналымдары (операциялары) Өтініштің 1-бөлімінде көрсетілген Сатып алушыға, Сатушы – мүше мемлекеттің заңнамасына сәйкес жанама салық салу объектісі болып табылмайды, себебі Сатушы – мүше мемлекеттің аумағы осындай тауарларды өткізу орны деп танылмайды. Бұл ретте «Сатушы (комитент, сенім білдіруші, принципал)» деген 08-жолда осындай тауарларды өткізу кезінде 0 пайыз мөлшерінде ҚҚС мөлшердемесін (акциздер бойынша босату) қолданған, аумағынан тауарлар әкетілген мүше мемлекеттің салық төлеушісі көрсетіледі. 12-жолда шарттың (келісімшарттың) деректемелері (шарттың (келісімшарттың) нөмірі және 08 және 09-жолдарда Сатушы мен Сатып алушы арасында жасасқан шарттың (келісімшарттың) күні) көрсетіледі;

2) Сатып алушыға комиссионер, сенім білдірілген адам немесе агент арқылы тауарларды өткізген кезде (02-жол) 12-жолда комиссияның, тапсырыстың немесе агенттік шарттың (келісімшарттың) деректемелері (шарттың (келісімшарттың) нөмірі, ал 08 және 09-жолдарда осы шарттың (келісімшарттың) тараптары көрсетіледі;

3) мүше болып табылмайтын мемлекеттің салық төлеушісімен шарт негізінде осы екінші мемлекеттің салық төлеушісі (Сатып алушы) сатып алған тауарларды бір мүше мемлекеттің аумағынан екінші мүше мемлекеттің аумағына импорты кезінде. Бұл ретте 08 және 09-жолдарында мемлекет аумағына тауарлар импорталған Сатып алушы тауарларды өткізу кезінде 0 пайыз мөлшерінде (акциздер бойынша босату) ҚҚС мөлшерлемесін қолданған, аумағынан тауарлар экспортталған мүше мемлекеттің салық төлеушісін және мүше болып табылмайтын мемлекеттің салық төлеушісін көрсетеді. 10 және  
11-жолдарда аталған тұлғалар салық төлеушілері болып табылатын мелекеттердің кодтары көрсетіледі. 12-жолда көрсетілген тұлғалар арасындағы шарттардың деректемелері көрсетіледі. Мелекеттердің кодтары және шарттардың деректемелері көрсетілген кезде, 09-жолда (сондай-ақ 1-бөлімнің 01-жолындағы) «Салық төлеушінің сәйкестіндіру коды (нөмірі)» деректері толтыру үшін міндетті болып табылмайды.

16. Тауарларды жеткізуде үш адамнан артық адамдар қатысқан жағдайларда, салық төлеуші Қосымшада Сатушыдан бастап (ҚҚС 0 пайыз мөлшерлемесін қолдану немесе акциздер төлеуден босату заңдылығын растайтын құжаттар топтамасын мемлекеттік кіріс органына табыс ететін, аумағынан тауарлар әкетілген мүше мемлекеттің салық төлеушісі), Сатып алушыға дейін (Өтініш ұсынушы салық төлеуші) тиісті мәмілелерге қатысушы тұлғаларды, сондай-ақ шарттың (келісімшарттың) мәліметтерін: салық төлеушінің атауын, сәйкестіндіру кодын (нөмірін), елдің кодын, оның орналасқан (тұрғылықты) жерін, шарттың (келісімшарттың) нөмірін, шарттың (келісімшарттың) күнін, ерекшіліктердің нөмірлері мен күнін көрсете отырып, тауарларды өткізу жөнінде мәмілелер туралы мәліметтерді көрсетеді.

17. Өтінішті тек электрондық түрде табыс еткен кезде мемлекеттік кірістер органының лауазымды адамы электронды түрдегі Өтініш келіп түскен күннен бастап 3 (үш) жұмыс күні ішінде салық төлеушіге электронды түрде жанама салықтардың төлену фактісін растау туралы хабарламаны не дәлелді бас тартуды жіберуі тиіс.

18. Қағаз тасығышта (төрт данада) және электрондық түрде ұсынылған Өтініштер бойынша мемлекеттік кірістер органының лауазымды адамы Қағаз тасығышта Өтініш және Салық кодексінің 456-бабы 2-тармағында көзделген құжаттар келіп түскен күнінен бастап 10 (он) жұмыс күні ішінде, оны қарауы және жанама салықтарды төлеу (босату не төлеудің өзге тәсілі) фактісін растауы не тиісті растаудан дәлелді бас тартуы тиіс.

Өтініш қағаз жеткізгіште табыс етілген кезде бір данасы мемлекеттік кірістер органында қалады, үш данасы Өтініштің 2-бөлімінде жанама салықтарды төлеу туралы (босату не төлеудің өзге тәсілі) мемлекеттік кірістер органының белгісімен салық төлеушіге қайтарылады. Бұл ретте салық төлеуші Өтініштің екі данасын мемлекеттік кірістер органының белгісімен оның аумағынан тауарлар экспортталған мүше мемлекеттің салық төлеушісіне жолдайды.